**פאנל במלאת 100 ל'הגנה'**

**שיטה:**

**הדיון ייסוב סביב 3 שאלות 'גדולות' לגביהן יוכל כל משתתף להתייחס בכל 'סיבוב' כ 10 דקות, כלומר 30 למשתתף ועוד חצי שעה דיון עם הקהל- 120 דקות ברוטו.**

נושא 1: **תפיסת הביטחון של 'ההגנה'**

* האם ארגון 'ההגנה' ראה עצמו מראשיתו ככוח המגן של היישוב כולו?
* האם לאחר הקמת המפקדה הפריטטית ב-1930 ראה עצמו הארגון כמחויב לספק הגנה גם לציבורים שלא הצטרפו לשורותיו (היישוב הישן, הקהילות החרדיות, שכונות עוני)?
* המעבר לזרוע אופרטיבית (המוסד לעלייה ב', תנועת המרי העברי), וההיערכות למלחמה כוללת

נושא 2:  **תורת הלחימה של 'ההגנה'**

* האם היה לארגון 'ההגנה' רציונל צבאי-ביטחוני מגובש (לעומת התפיסה הצבאנית-ליגאלית של ז'בוטינסקי עד 1938)?
* מה היו שורשיה התאורטיים של דוקטרינת 'ההגנה'? ממי למדו?
* ההשפעה הבריטית על דוקטרינת 'ההגנה': א) עם הקמת חיל הנוטרים, היציאה מהגדר (הפו"ש, פַּלגות הלילה); ב) בשירות בצבא בריטניה במלחמת העולם השנייה.

נושא 3: . **מקומה של ה'הגנה' בהיסטוריוגרפיה של קוממיות ישראל**

* **מצבו של מסד הנתונים** – המקורות הארכיוניים: ארכיון 'ההגנה', הארכיון הציוני, ארכיונים מוניציפליים (קיבוציים, עירוניים), ארכיון האצ"ל, הארכיונים הבריטיים, ארכיונים זרים ודיפלומטיים (ארה"ב, רוסיה, צרפת, האו"ם), אוספים פלסטיניים וערביים;
* אוספים אישיים: עיזבונות, יומנים, תצלומים, תעודות.
* **תמורות במחקר היסטורי** – ספרות הדור הראשון: ספר תולדות ההגנה, מחקרי מלחמת העצמאות הראשונים, ספרי זיכרונות;
* ספרות אקדמית: מניחי היסודות בישראל, ההיסטוריונים החדשים;
* האם היו נושאים שהוטו בשִכתוב מגמתי וכאלה שלא נחקרו לעומקם (חבורת הפיקוד הראשונה, יוצאי מדינות ערב, המצב הכאוטי בפיקוד העליון ב-1939 וב-1946, המוּכנוּת למלחמה, הדרת מפקדי האצ"ל מצה"ל, גירוש הערבים במלחמת העצמאות);
* מצב המחקר העכשווי.
* האם נדחקו החי"ש והנוטרים בנאראטיב ההיסטורי לעומת הפלמ"ח, האם באמת קופחו יוצאי הצבא הבריטי, האמנם הודרו בכוונה ארגוני 'הפורשים' (אי הנצחתם);